साल 2016 में स्मॉलकैप स्टॉक्स में लगातार बढ़त देखने को मिल रही है। फिनेथिक वैल्थ सर्विसेज के बी के नेगी के मुताबिक छोटी कंपनियों के नतीजों से जुड़े आंकड़ों का बेस छोटा होता है। ऐसे में आय या प्रॉफिट में बढ़त आंकडों में काफी शानदार लगती है जिससे स्टॉक्स के लिए सेंटीमेंट्स बेहतर हो जाते हैं। वहीं, अधिकांश स्मॉलकैप स्टॉक्स में घरेलू निवेशक निवेश करते हैं। इकनॉमी में बेहतर संकेतों के बाद घरेलू निवेशक लगातार मार्केट में निवेश कर रहे हैं, जिससे स्टॉक में बढ़त देखने को मिल रही है।. अक्टूबर के महीने में 80 से ज्यादा स्मॉलकैप स्टॉक्स ने नया उच्चतम स्तर बनाया है। वहीं 10 से ज्यादा स्मॉलकैप स्टॉक्स ऐसे हैं जिसमें निवेशकों को अप्रैल के बाद 100 फीसदी से ज्यादा रिटर्न मिला है। इन स्टॉक्स ने पिछले 6 महीने के दौरान 150 फीसदी से ज्यादा का रिटर्न दिया है। इसमें रशील डेकोर, एस्कॉर्ट्स, डेल्टा कॉर्प शामिल हैं।.